OpenLLM-France/wikimedia huggingface dataset:
# Mad Max 2

Mad Max 2 (euskaraz Max Eroa 2) 1981eko George Miller australiar zinema zuzendariaren ekintza film bat da. Antzezle nagusiak Mel Gibson, Michael Preston, Bruce Spence, Vernon Wells, Kjell Nilsson, Virginia Hey eta Emil Minty izan ziren.
Mad Max (1979) aurrekaria du eta Mad Max Beyond Thunderdome (1984) eta Mad Max: Fury Road (2015) jarraipenak.

## Argumentua

Oharra: Atal honek istorio osoa edo amaiera argitzen du.
Holokausto nuklear baten ondorengo etorkizun hurbil batean, erregaia gizakien bizitza bera baina askoz baliotsuagoa den ondasuna bilakatu da. Mad Max (Mel Gibson) heroi bakartiak holokausto hartatik bizirik irtetea lortu duen kolonia txiki baten aldeko borroka bati ekingo dio, kolonia horrek erregai tanke bat duenez gerlari basati batzuen erasoak jasaten baititu.

## Aktoreak

* Mel Gibson: "Mad" Max Rockatansky
* Bruce Spence: Gyro kapitaina
* Emil Minty: Neno ferino
* Michael Preston: Pappagallo
* Virginia Hey: emakume gerlaria
* Kjell Nilsson: Humungus
* Vernon Wells: Wez
* Max Phipps: Toadie
* Arkie Whiteley: Gyro kapitainaren maitalea
* Moira Claux: Big Rebecca
* David Downer: Nathan

## Mad Max saila

* Mad Max (1979)
* Mad Max Beyond Thunderdome (1985)
* Mad Max: Fury Road (2015)

## Kanpo estekak

* Mad Max 2 filmaren IMDBko fitxa irakurgai (Ingelesez)
* Mad Max 2 filmaren trailer edo iragarkia ikusgai. Youtube.com (Ingelesez)
* Datuak: Q1125262
* Multimedia: Mad Max 2 / Q1125262
# Mad Max: Fury Road

Mad Max: Fury Road (euskaraz Mad Max: Amorruaren Errepidea) 2015eko George Miller australiar zinema zuzendariaren akziozko film bat da. Berez, iraganean Mel Gibson aktorea ospetsu bilakatu zuen Mad Max saileko laugarren filma da. Tom Hardy, Charlize Theron, Nicholas Hoult, Hugh Keays-Byrne, Rosie Huntington-Whiteley, Riley Keough, Zoë Kravitz, Abbey Lee eta Courtney Eaton aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Iragan ilun eta nahasi bat atzetik jarraika duela, Mad Maxek (Tom Hardy) bizirauteko modurik onena munduan barna bakar-bakarrik joatea dela uste du. Halere, Imperator Furiosak (Charlize Theron) gidatzen duen War Rig ibilgailu batean basamortuan zehar ihesi doan talde batera batzera derrigortua egongo da. Immortan Joe (Hugh Keays-Byrne) tiranoaren menpe dagoen Zitadela batetik ihes egingo dute, hari ordezkaezina den zerbait ohostu baidiote. Amorru biziz, Gerraren Jaunak bere gerlari talde guztiak martxan jarri eta "errepideko gerra" deritzonan matxino taldea atzemateko asmoz haiekiko gupidagabeko abiadura handiko jazarpen anker bati ekingo dio.

## Pertsonaiak

* Tom Hardy: Max Rockatansky
* Charlize Theron: Imperator Furiosa
* Nicholas Hoult: Nux
* Hugh Keays-Byrne: Immortan Joe
* Rosie Huntington-Whiteley: The Splendid Angharad
* Riley Keough: Capable
* Zoë Kravitz: Toast the Knowing
* Abbey Lee: The Dag
* Courtney Eaton: Cheedo the Fragile
* Josh Helman: Slit
* Nathan Jones: Rictus Erectus
* John Howard: The People Eater
* Richard Carter: The Bullet Farmer
* Angus Sampson: The Organic Mechanic
* iOTA: The Doof Warrior
* Quentin Kenihan: Corpus Colossus
* Jennifer Hagan: Miss Giddy
* Jon Iles: The Ace
* Melissa Jaffer: Keeper of the Seeds
* Megan Gale: The Valkyrie
* Gillian Jones: Vuvalini bat
* Joy Smithers: Vuvalini bat
* Melita Jurisic: Vuvalini bat

## Mad Max saila

* Mad Max (1979)
* Mad Max 2 (1981)
* Mad Max Beyond Thunderdome (1985)

## Kanpo estekak

* Mad Max: Fury Road filmaren iragarkia ikusgai. Youtube.com (Ingelesez)
* Filmaren webgunea (Ingelesez)
* Mad Max: Fury Road filmaren IMDBko fitxa irakurgai (Ingelesez)
* Datuak: Q1757288
* Multimedia: Mad Max: Fury Road / Q1757288
# Macário Santiago Kastner

Macário Santiago Kastner (Londres, 1908ko urriaren 15a - Lisboa, 1992ko maiatzaren 12a) musikologo, pedagogo eta instrumentu-jotzailea izan zen.
Klabezin-ikasketak egin zituen Londresko Kontserbatorio Nazionalean, eta letra eta humanitateetan doktoregoa lortu zuen, Oxfordeko Unibertsitatean. Amsterdam eta Leipzigen jarraitu zuen ikasketak osatzen. 1930 aldera, Bartzelonan jarri zen bizitzen, eta han, Higini Anglés musikologo eta elizgizonaren ikasle izan zen. Eskola haiek eragin handia izan zuten Kastnerrengan, iberiar musikak ikastera jo baitzuen, eta 1936an Música hispánica liburua argitaratu zuen.
Espainiako Gerra Zibila piztu zenean, Portugala joan zen, berak bere aberritzat hartuko zuen herrira. Han, klabezin-jotzaile izan zen, eta baita tresna horren irakasle ere, Kontserbatorio Nazionalean. Ikerketa-lan handiak egin zituen hainbat herritako artxiboetan (Coimbra, Badajoz, Palentzia, Oporto...), eta ikerketa haien ondorioz, Espainia eta Portugalgo zenbait klabezinistaren bildumak aurkitu eta artxibatu ahal izan zituen, Antonio Soler, Víctor Seijas, eta XVII. mendeko beste zenbait egileren lan ezezagunak argitaratzeaz gainera.
Bestalde, Contribución al estudio de la música portuguesa y española (1951, Portugaldar eta espainiar musikaren azterketarako ekarpena) eta Metodología para el estudio musicológico (1957, Azterketa musikologikorako metodologia) liburuak argitaratu zituen, eta baita hainbat artikulu ere, XVII. mendeko Europako musika desberdinen arteko konparazioa eginez. 1945ean, Federico Mompou musikagile espainiarraren biografia argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1461840
# Mad (aldizkaria)

Mad (euskaraz: «Ero») AEBtako umorezko aldizkaria da. 1952ko urrian William M. Gainesek sortu zuen. Bertatik ilustratzaile, gidoigile eta komikigile handi eta ospetsuak pasatu izan dira. Nahiz eta nagusiki estatubatuar irakurleei zuzendua egon mundu osoko beste herrialde askotan ere hedatua dago, bereziki herrialde ingeles hiztunetan.
Aldizkariaren historian zehar bere estilo eta gaiak irakurleen arabera aldatuz joan dira. Hainbat epaiketei ere aurre egin behar izan die, egoera honi buruz bere buruaren inguruko satira argitalpenak ere argitaratu dituelarik.

## Gidoigileak

* Dick DeBartolo
* Desmond Devlin
* Stan Hart
* Frank Jacobs
* Tom Koch
* Arnie Kogen
* Larry Siegel
* Lou Silverstone
* Mike Snider
* Sergio Aragones
* Dave Berg
* John Caldwell
* Duck Edwing
* Al Jaffee
* Don Martin
* Paul Peter Porges
* Antonio Prohias

## Marrazkilariak

* Sergio Aragones
* Dave Berg
* John Caldwell
* Duck Edwing
* Al Jaffee
* Don Martin
* Paul Peter Porges
* Antonio Prohias
* Bob Clarke
* Paul Coker
* Jack Davis
* Mort Drucker
* Jack Rickard
* Angelo Torres
* Wally Wood
* George Woodbridge

## Kanpo estekak

* Mad aldizkariaren webgunea (Ingelesez)
* Datuak: Q312086
* Multimedia: Mad (magazine) / Q312086
# Mad Max Beyond Thunderdome

Mad Max Beyond Thunderdome (euskaraz Max Eroa Trumoidomotik Haratago) 1985eko George Miller australiar zinema zuzendariaren ekintza filma bat da. Bertan, Mel Gibson, Tina Turner eta Bruce Spence aktoreek antzeztu zuten.
Bi aurrekari izan zituen, Mad Max (1979) eta Mad Max 2 (1981) filmak, bai eta Mad Max: Fury Road (2015) jarraipena ere.

## Argumentua

Oharra: Atal honek istorio osoa edo amaiera argitzen du.
Holokausto nuklearraren ondoren, Mad Maxek (Mel Gibson) basamortua zeharkatu eta bidean Jedediah (Bruce Spence) hegazkin pilotuak bere gameluak ohostuko dizkio. Negoziria (Bartertown) izeneko hirira iritsi eta bertako Izeba Entity (Tina Turner) emakume agintariak hiriko energiaren monopolioa duen lurrazpiko tirano bati eraso egitearen truk hornigaiak emateko akordioa eskainiko dio, tirano hori txerri gorotzen bidez gas metanoa ekoizten duen Maisu-Kolpatzaile izeneko (Angelo Rossitto eta Paul Larsson) ipotx-kankailu bikotea da, batak adimena eta besteak indarra ipintzen duelarik.

## Aktoreak

* Mel Gibson: "Mad" Max Rockatansky
* Tina Turner: Izeba Entity / Aunty Entity
* Bruce Spence: Jedediah pilotua
* Adam Cockburn: Jedediah Jr.
* Frank Thring: Kolektorea
* Angelo Rossitto: Maisu
* Paul Larsson: Kolpatzaile
* Angry Anderson como Ironbar Bassey
* Robert Grubb: Txerri-Akatzaile
* Helen Buday: Savannah Nix
* Tom Jennings: Slake M'Thirst
* Edwin Hodgeman: Dealgood doktorea

## Mad Max saila

* Mad Max (1979)
* Mad Max 2 (1981)
* Mad Max: Fury Road (2015)

## Kanpo estekak

* Mad Max Beyond Thunderdome filmaren IMDBko fitxa irakurgai (Ingelesez)
* Mad Max Beyond Thunderdome filmaren trailer edo iragarkia ikusgai. Youtube.com (Ingelesez)
* Datuak: Q426663
* Multimedia: Mad Max Beyond Thunderdome / Q426663
# London Irish

London Irish (izen ofiziala, London Irish Rugby Football Club) Ingalaterrako Reading hirian sorturiko errugbi talde bat da. Ingalaterrako errugbi txapelketan jokatu ohi du.

## Historia

Exiliatuek sorturiko azken kirol taldea izan zen London Irish (1898), aurrez London Scottish (1878) eta London Welsh (1895) sortuak baziren. 1980an Ingalaterrako Kopamko finala jokatu zuen.
1996an Heineken Kopa abiatzearekin batera Europako taldeak profesionalizatu egin ziren. 2002an Ingalaterrako Kopa irabazi zuen. 2006an Europako bigarren txapelketa kontsideratzen den Challenge Cupeko finala jokatu zuen eta 2009an Ingalaterrako ligan bigarren postuan gelditu zen. Azken urteetan lehen mailatik igo eta jeitsi aritu da.
2022-23 denboraldian bosgarren egin bazuen ere diru arazo larriak ditu eta hurrengo denboraldia aurrera eramateko gai ez dela iritzita uko egin dio parte hartzeari.

## Lorpenak

* European Challenge Cup
** Finalista (1): 2006.
* Ingalaterrako errugbi txapelketa:
** Bigarrena (1): 2009.
* Anglo-Galestar Kopa:
** Txapelduna (1): 2002.
** Finalista (1): 1980.
* Premiership Rugby Cup
** Finalista (2): 2022, 2023.

## Kanpo estekak

* (Ingelesez) London Irish taldearen webgunea
* Datuak: Q1193020
* Multimedia: London Irish / Q1193020
# London Calling (abestia)

London Calling (euskaraz Londres Deituz), The Clash ingeles punk taldearen abesti bat da. Armagideon Time (1979, Armagedoi Garaia) diskoan argitaratu zuten.

## Kanpo estekak

* London Calling abestia entzungai, Youtube.com (Ingelesez)
* Datuak: Q644416
# London Colney

London Colney, Ingalaterrako erdialdean dagoen udalerri bat da, Hertfordshire konderrian.
2011n 9.507 biztanle zituen.
* Datuak: Q3366058
* Multimedia: London Colney / Q3366058
# London County Hall

London County Hall Londresko konderriaren egoitza izateko Lambeth udalerrian eraikitako jauregia da. Westminster jauregiaren parean eraiki zuten, Tamesis ibaiaren beste aldean. Gaur egun hasierako funtzioa galduta du eta negoziotarako eraikina da eta hainbat atrakzio turistiko ere hartzen ditu, Akuariuma eta Ziegak esaterako. Jauregiaren ondoan London Eye gurpil handia ere badago.

## Historia

Ralph Knott arkitektoak diseinatu zuen eta 1911 eta 1933 artean eraiki zen. Irekiera ofiziala Jurgi V.ak egin zuen 1922an. Hasieran Londresko Konderriaren egoitza izan zen eta ondoren Londres Handiko Gobernuaren egoitza (Great London Council). 1986an Margaret Thatcherren gobernuak Londres Handiko Gobernua desegin zuenean eraikinak bere funtzioa galdu zuen.

## Sea Life Akuariuma

1997an ireki zen County Halleko behe solairuan. Urtero milioi bat bisitari izaten ditu. 2008an Merlin Entertainments konpainiak erosi zuen eta modernizatu ondoren Sea Life Aquarium izena ezarri zion. Ur azpiko tunela, marrazoen ibilbidea ("Shark Walk") eta Ozeano Bareko tankea gehitu zizkion. 2011 urtean pinguinoak ekarri ziren Edinburgheko zoologikotik.

## London Dungeon

Londresko Ziegak izenarekin Londresen izandako gertaera makabroen errepresentazioa egiten duen konpainia da, aktore eta efekto espezilak erabiltzen dituena umore puntuarekin. Hau ere Merlin Entertainments konpainiak kudeatzen du.
1974an sortu zuen Annabel Geddes-ek historia makabroaren museo gisa, baina 2013an County Hallera ekarri zen eta esperientzia interaktiboaren izaera hartu zuen.
3 ibilbidetan 18 show desberdin osatzen dituzte 20 aktorek. Jack Tripa-ateratzailea eta Sweeney Todd pertsonai historikoak agertzen dira eta Izurri Beltza eta Polboraren konplota bezalako gertaerak ere bai.

## Beste atrakzio batzuk

* Namco Funscape
* Shrek's Adventure!
* Saatchi Gallery

## Iruditegia

* County Hall eraikinaren ikuspegia.
* London Eye eta County Hall.
* Airetiko ikuspegia.
* Sea Life Akuariuma.
* London Dungeon.
* Saatchi Gallery.
* Lehoiaren eskultura.

## Informazio praktikoa

* Metro geltokiak:
** Westminster
** Waterloo

## Kanpo estekak

* Datuak: Q2916209
* Multimedia: County Hall, London / Q2916209
# London Mills (Illinois)

London Mills Illinoiseko herri bat da. Fulton konderrian kokatua dago. 2010ean 392 biztanle zituen, 1,77 kilometro koadrotan banatuta.

## Ikus, gainera

* Fulton konderria

## Kanpo estekak

* Datuak: Q2300810
# London Bridge geltokia

London Bridge geltokia, Londresko metroaren geltoki bat da, Erresuma Batuko Londres hiriburuan, Southwark barrutian.
1836ko abenduaren 14ean inauguratua izan zen.
* Datuak: Q801125
* Multimedia: London Bridge station / Q801125
# London Eye

London Eye edo Millennium Wheel (euskaraz Londresko Begia edo Milurtekoaren Gurpila, formalki British Airways London Eye) Londresen dagoen gurpil handi bat da, behatoki gisa erabiltzen dena. Tamesis ibaiko South Bank ibarrean kokatzen da, Lambeth udalerrian, Westminster eta Hungerford zubien artean. Gurpil handi hau London County Hall jauregia eta Defentsa Ministerioaren aurrean dago.
David Marks, Julia Barfield, Malcolm Cook, Mark Sparrowhawk, Steven Chilton eta Nic Bailey arkitektoek diseinatu zuten. 135 metroko garaiera du eta 32 kapsulek osatzen dute.

## Iruditegia

* Gauez. 2006.
* London Eye eta County Hall jauregia gauez.
* London Eye behatokiko kapsularen barnealdea.
* Kapsularen kanpoaldea.

## Kanpo estekak

* London Eye noria-behatokiaren webgune ofiziala (Ingelesez)
* Datuak: Q160659
* Multimedia: London Eye / Q160659
# London GAA

London GAA edota London County Board of the Gaelic Athletic Association (irlanderaz Cumann Lúthchleas Gael, Coiste Londain) Londresko gaeldar jokoetako talde bat da. Gehienbat Cork hiriko etorkinek osatu zuten taldea. Taldearen koloreak berdea eta zuria dira, Irlandaren koloreak.
Etxeko partidak Watford hiriko Emerald GAA Grounds zelaian jokatzen ditu.

## Historia

XX mendearen hasieran hainbat final jokatu zituen. 1993an sartu zen National Football Leaguean.

## Tituluak
### Futbol Gaelikoa

* All-Ireland Senior Football Championship:
** Txapelduna (0)
** Finalista (5): 1900, 1901, 1902, 1903, 1908

### Hurlinga

* All-Ireland Senior Hurling Championship:
** Txapelduna (1): 1901
** Finalista (3): 1900, 1902, 1903

## Kanpo estekak

* (Ingelesez) London GAA taldearen webgune ofiziala
* Datuak: Q3836578
* Multimedia: London GAA / Q3836578
ieaElkarte Atletiko Gaelikoaren Liga Nazionalak (2018ko denboraldia) :
# London Has Fallen

London Has Fallen (euskaraz Londres Erori Da), 2016ko Babak Najafi iraniar-suediarrak zuzendutako ekintza thriller film bat da. Gerard Butler, Aaron Eckhart and Morgan Freeman, with Alon Moni Aboutboul, Angela Bassett, Robert Forster, Jackie Earle Haley, Melissa Leo, Radha Mitchell, Sean O'Bryan, Waleed Zuaiter eta Charlotte Riley aktoreek antzeztu zuten.
Olympus Has Fallen (2013) aurrekaria eta Angel Has Fallen (2019) jarraipena dauzka.

## Argumentua

Oharra: Atal honek istorio osoa edo amaiera argitzen du.
James Wilson britainiar lehen ministroa modu arraroan zendu ondoren, mundu guztiko herrialdeetako agintariak bere hiletara joan dira. Baina planetako segurtasun neurri estuneka dituen elizkizun hori haiek akatzeko eta munduan kaosa hedatzeko aukeraz baliatzeko egitasmoa duen norbait bada. Benjamin Asher (Aaron Eckhart) AEBetako presidentea eta bere Zerbitzu Sekretuko kolaboratzaileak, tartean Mike Banning agentea (Gerard Butler), tragedia ohri ekiditeko gai izango diren bakarrak dira.

## Aktoreak

* Gerard Butler: Mike Banning agentea
* Aaron Eckhart: Benjamin Asher, AEBetako presidentea
* Morgan Freeman: Allan Trumbull, AEBetako presidente ordea
* Angela Bassett: Lynne Jacobs, Zerbitzu Sekretuko burua
* Robert Forster: Edward Clegg, AEBetako Estatu Nagusiko burua
* Melissa Leo: Ruth McMillan, AEBetako Defentsa Idazkaria
* Radha Mitchell: Leah Banning doktorea, Miken emaztea
* Jackie Earle Haley: Mason
* Sean O'Bryan: Ray Monroe
* Mehdi Dehbi: Mansoor sultana
* Alon Aboutboul: Amir Barkrawi.
* Charlotte Riley: Jaquelline "Jax" Marshall, MI6 agentea
* Waleed Zuaiter: Kamran Barkrawi

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q18350210
# London Canal Museum

London Canal Museum Londresko Islington udalerrian kokaturik dagoen museoa da, Regent's Canal ubidearen ertzean. Londresko ubideen inguruko informazioa eta historia azaltzea du helburu.

## Historia

Museoa 1992an ireki zen 1863ko eraikin viktoriar batean. Gatti's Ice House ("Gattiren izotz etxea") izeneko eraikin hau Norvegiatik zetorren izotza gordetzeko erabili zen XIX mendean. Ikusgai daude izotza biltzen ziren bi putzu.

## Museoa

Londresko ubideen inguruko informazio ugari erakusten du eta bisita gidatuak ere egiten dira ubideetan zehar, bai oinez eta baita itsasontziz ere.

## Informazio praktikoa

* Helbidea: 12-13 New Wharf Rd, Kings Cross, London N1 9RT
* Metro geltokia: King's Cross St. Pancras

## Erreferentziak

* ↑ (Ingelesez) The Regents Canal History. (Noiz kontsultatua: 2017-03-22).

## Kanpo estekak

* (Ingelesez) Webgune ofiziala
* Datuak: Q6670203
* Multimedia: London Canal Museum / Q6670203
# Louis Van de Perck

Louis Van de Perck (Hoboken, 1889 - 1953ko azaroaren 30a) arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Louis Van De Perck
* ↑ Louis VAN DE PERCK

## Kanpo estekak

* Datuak: Q934862
# Louis Saguer

Louis Saguer (Berlin, 1907ko martxoaren 26a - Paris, 1991ko martxoaren 1a) alemaniar jatorriko frantses musikagilea izan zen.
Haurtzaroa eta gaztaroa ospitaletan igaro zituen, tuberkulosiak jota baitzegoen. Baina denboraldi horietan, musika-hezkuntza sendoa izan zuen. Berlingo Stern Kontserbatorioan ikasi zuen, Wilhelm Klatterekin, eta 1926an Parisa joan zen, denboraldi batez. Hurrengo urtean, laguntzaile gisa hasi zen lanean, eta Berlingo Staatsoperen, koruko zuzendari gisa. Ondoren, Piscator antzokiko orkestra-zuzendari izan zen, eta zenbait filmetarako musika idazten hasi zen. 1929an, berriz ere Parisa joan zen, eta han, Arthur Honegger eta Darius Milhaud musikagileekin aritu zen lanean. Berlina itzuli zenean, Paul Hindemithekin eta Kurt Sachsekin lan egin zuen. 1933an Parisa ihes egin behar izan zuen, judua baitzen. Bizitza iluna izan zuen, eta intelligentsia komunistan ibili zen. Nazioarteko brigadetan sartu zen, eta Espainiara joan zen, Francoren kontra borrokatzera. Bigarren Mundu Gerran, erresistentziako kide egin zen, eta 1947an frantses hiritartasuna hartu zuen. 1949. urtetik aurrera, irakasle izan zen Darmastadten, eta orkestra-zuzendari gisa eta laguntzaile gisa aritu zen lanean. Idatzi zituen lanen artean aipagarriak dira: bi opera, Lili Merveille eta Mariana Pineda (1967); bi kantata, Sei kanta eta Quant´e bella giovinezza. Orkestrarako, Musique d´après-midi, txirula eta orkestrako (1942); Musique d´été, klabezin eta orkestrarako (1944); Suite Sefardi; Musique en sol, biolin eta orkestrarako; Mouvement 60, harizko musika-tresnetarako (1963); Sine nomine (1968-1971).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3263075
* Multimedia: Louis Saguer / Q3263075
# Louis Trousselier

Louis Trousselier (1881eko ekainak 29-1939ko apirilak 24) txirrindulari frantziar bat izan zen, Hauts de Seine departamenduko Levallois-Perret herrian jaioa. Iturriren batzuk urtarrilak 29an jaio zela diote, beste batzuk, berriz, ekainak 29an. Parisen hil zen.
1900ean 1900eko Parisko Olinpiar Jokoetan parte hartu zuen.
Trousselierrek, bere ospea, batipat 1905eko Frantziako Tourra irabazi izanari zor dio. Bere beste garaipen aipagarriak urte horretan bertan irabazi zuen Paris-Roubaix eta 1908ko Burdeos-Paris klasikoak izan ziren. 1906ko Frantziako Tourrean hirugarren amaitu zuen, eta bere kirol karreran zehar, Tourrean 13 etapa garaipen lortu zituen.
Bigarren izan zen Frantziako errepide txirrindularitzako txapelketan 1908an, eta hirugarren 1907an.

## Sailkapen orokorra Itzuli Handietan

| Itzuli Handia | 1905 | 1906 | 1907 | 1908 | 1909 | 1910 | 1911 | 1912 | 1913 |
| Italiako Giroa | — | — | — | — | UT | — | — | — | — |
| Frantziako Tourra | 1 | 3 | UT | UT | 8 | UT | UT | 11 | 38 |
Legenda :
| — | Ez zuen parte hartu |
| DSK | Deskalifikatua |
| UT | Utzi |
* Datuak: Q350650
* Multimedia: Louis Trousselier / Q350650
# Louis Van Beeck

Louis Van Beeck arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Louis Van Beeck
* ↑ Louis VAN BEECK

## Kanpo estekak

* Datuak: Q1872106
# Louis Vernet

Louis Vernet (Doranges, 1870eko maiatzaren 5a - Choisy-au-Bac, 1946ko martxoaren 19a) arkularia zen. Frantzia ordezkatu zuen 1908ko Udako Olinpiar Jokoetan.

## Erreferentziak

* ↑ Louis Vernet
* ↑ Louis VERNET

## Kanpo estekak

* Datuak: Q433680
# Liz Truss

Mary Elizabeth Truss (1975eko uztailaren 26a - ) politikari britainiarra da, 2022ko irailaren 6tik Erresuma Batuko Lehen Ministroa, Boris Johnsonen ordezko. Alderdi Kontserbadoreko liderra da. Kanpo Arazoetako, Commonwealtheko eta Garapeneko Estatu Idazkaria izan da 2021az geroztik, eta Emakumeen eta Berdintasunaren ministroa 2019az geroztik. Alderdi Kontserbadoreko kidea, 2010az geroztik Parlamentuko diputatu (MP) izan da Norfolkeko hego-mendebaldetik. David Cameron, Theresa May eta Boris Johnson Lehen Ministroen Kabineteko zenbait kargutan lan egin du. Trussek Alderdi Kontserbadorearen lidergo-hautaketa irabazi zuen 2022ko irailaren 5ean, Rishi Sunak aurka zuela. Irailaren 6an, Lehen Ministro hori beteko duen hirugarren emakumea izango da.
Truss Oxford Merton Collegera joan zen eta Oxford University Liberal Democratseko lehendakaria izan zen. 1996an, graduatu eta Alderdi Kontserbadorearekin bat egin zuen. Shell eta Cable & Wirelessen lan egin zuen, eta Reform think tankeko erreformaren zuzendari laguntzailea izan zen. Norfolkeko hego-mendebalderako aukeratu zuten Truss 2010eko hauteskunde orokorretan. Zenbait politika-arlotan erreformak eskatu zituen, besteak beste, haurren zaintzan, matematika-hezkuntzan eta ekonomian. Diputatu Kontserbadoreen Enpresa Libreko Taldea sortu eta artikulu eta liburu kopuru bat idatzi edo idatzi zuen, After the Coalition (2011) eta Britannia Unchained (2012) barne.
Trussek Hezkuntzaren eta Haurren Zaintzako Parlamentuko idazkariorde gisa lan egin zuen 2012 eta 2014 artean, Cameronek Ingurumen, Elikadura eta Landa Gaietako Estatuko idazkari izendatu baino lehen, 2014ko Kabinetearen birmoldaketan. Erresuma Batua Europar Batasunean egoteko Britain Stronger in Europe kanpaina bultzatu zuen arren, 2016ko erreferendumean, Brexitaren alde egin zuen. Cameronek 2016ko uztailean dimisioa eman ondoren, Truss Estatuko Justizia Idazkari izendatu zuten eta Lord Chancellor maiatzean, kargu horretako mila urteko historian lehen emakumea. 2017. urteko hauteskunde orokorren ondoren, Truss Altxorreko idazkari nagusi izendatu zuten. Mayk 2019an kargua utzi zuenean, Truss-ek Johnson lider kontserbadorea babestu zuen. Truss Nazioarteko Merkataritzako Estatu idazkari eta Merkataritza Batzordeko buru izendatu zuen. Emakumeen eta Berdintasunaren ministroa izan zen 2019ko irailean. Nazioarteko Merkataritza Sailetik Kanpo Arazoetarako Estatu Idazkaritzara, Commonwealthera eta Garapenera igo zen 2021eko kabinetea birmoldatzean. Europar Batasunarekiko Gobernuaren negoziatzaile nagusi eta Erresuma Batuko UEko Kontseiluko buru izendatu zuten 2021eko abenduan.

## Erreferentziak

* ↑ (Ingelesez) «New prime minister: Liz Truss or Rishi Sunak to be announced as Tory leader» BBC News.

## Kanpo estekak

* Datuak: Q272201
* Multimedia: Liz Truss / Q272201
# Lower Machen

Lower Machen, galesez: Machen Isaf, Galesko Newport hiriaren mendebaldean dagoen 19 etxez osatutako herrixka bat da.

## Kanpo estekak

* Datuak: Q6693578
* Multimedia: Lower Machen / Q6693578